時昌迷你倉

時昌迷你倉係香港一間經營迷你倉業務嘅公司，2001年喺油塘開第一間迷你倉，而家有超過四十間。2013年，時昌迷你倉準備喺香港上市集資超過一億港紙，但最後搞唔成，原因有兩個版本：一個係話旗下部份迷你倉租用嘅工廈都有好多消防同僭建問題，港交所唔批；另一個話創辦人唔想公開舖租等商業資料。

2016年6月21號，時昌喺淘大工業村嘅迷你倉發生四級大火，大量租戶物品被燒毀。

香港公司